

***DRØBAK MONTESSORI SKOLE***

**FAGPLAN I KUNST OG HÅNDVERK 1.-3. TRINN**

**2014-2017**

**(basert på Norsk Montessoriforbund (2007): *Læreplan for Montessoriskolen – fag og arbeidsmåter gjennom 10 skoleår)***

**Formål med faget**

Å uttrykke seg gjennom kunst og håndverk kan ses på som et grunnleggende menneskelig behov. Faget kunst og håndverk har derfor en sentral plass i Montessoriskolen. Faget settes i et historisk perspektiv og i et verdensperspektiv og fokuserer på den menneskelige kulturarven. Slik bidrar faget til at barnet utvikler forståelse for sin plass i kosmos.

**Målsettingene er:**

* At elevene utvikler identitet og forståelse for kulturarven gjennom innsikt i egen og andres kunst og formkultur.
* At elevene utvikler ferdigheter, skaperglede, observasjonsevne og estetisk sans gjennom praktisk skapende arbeid.
* At eleven utvikler sin evne til visuell kommunikasjon gjennom praktisk arbeid med ideutvikling, problemløsning og symbolbehandling.
* At elevene gjennom praktisk arbeid og refleksjon blir oppmerksom på hvordan økologi, miljøvern, og estetiske miljø er viktig for vår livskvalitet.

**Pedagogiske momenter i faget**

* Det forberedte miljøet
  + Kunst og håndverk er integrert i skolehverdagen, slik at elevene kan velge kunst og håndverksaktiviteter på lik linje med annet arbeid.
  + En del formingsmateriell er alltid tilgjengelig for elevene i montessorigrupperommet. I tillegg er det spesialrom for sløyd, keramikk og tekstil.
  + Lesemateriell på ulike ferdighetsnivåer i forhold til tidslinjer, biografier, kunstkort og faktabøker.
  + I perioder vil kunst og håndverk tre sterkere frem på grunn av tverrfaglig prosjektarbeid.
* Struktur i faget og organisering av arbeidet
  + Gruppesammensetning som tilrettelegger for læring fra elev til elev.
  + Presentasjoner blir gitt etter lag på lag-prinsippet. Undervisningen er derfor nivåtilpasset.
  + Presentasjoner i tegning er hentet fra kunstalbument fra Montessoristudiet.
  + Undervisning blir gitt i små grupper i klasserommet eller spesialrom.
  + Læreren bruker fortellinger, materiell, musikk, litteratur og samtaler til å formidle viktige likheter og forskjeller mellom epoker og steder som trekkes inn i undervisningen i forhold til skapende arbeid.
  + I første periode av det andre utviklingstrinnet jobbes det isolert med delferdigheter i faget.
  + Det legges til rette for tverrfaglig arbeid, både i forbindelse med prosjektarbeid, vanlig undervisning og arbeid i forbindelse med skolehagen.
  + Samarbeidsprosjekter mellom flere elever eller hele gruppen for å styrke gruppens samarbeidsevner.
  + Elevvurdering ved en kombinasjon av observasjon av elevens arbeid med materiellet, evaluering av deltagelse i presentasjoner, kartlegging av elevens egne valg og prosjekter, og evaluering av deltagelse i felles prosjekter.

**Hovedområder og arbeid i faget**

* **Kunsthistorie**
* **Å se på kunst**
* **Å skape kunst**
  + Valg og design
  + Kunstelementer
  + Komposisjonsprinsipper
* **Grunnleggende ferdigheter i faget**

Grunnleggende ferdigheter er integrert i kompetansemålene der de bidrar til utvikling av, og er en del av, fagkompetansen. I kunst og håndverk forstås grunnleggende ferdigheter slik:

* + Å kunne uttrykke seg muntlig i kunst og håndverk om eget og andres arbeid.
  + Å kunne uttrykke seg skriftlig i kunst og håndverk, bl.a. ved hjelp av tegn og symboler.
  + Å kunne lese i kunst og håndverk, bl. a. å kunne tolke tegn og symboler, lese og forstå ulike tekstuttrykk.
  + Å kunne regne i kunst og håndverk innebærer blant annet å arbeide med proporsjoner, dimensjoner, målestokk og geometriske grunnformer.
  + Å kunne bruke digitale verktøy i kunst og håndverk er viktig for å søke informasjon og for selv å produsere informasjon i tekst og bilder.
* **Den kulturelle skolesekken**
  + *Balanseskulptur:* Møte med en skulptør som forsker på bevegelse og balanse, og innenfor disse temaene både leker hun og tester grenser, skoleåret 2014-2015.
  + Kompetansemål:
    - Benytte kontraster mellom diagonale, horisontale og vertikale retninger i enkel komposisjon for å gi illusjon av ro og bevegelse.
* **Kunst- og håndverksaktiviteter som pågår gjennom hele skoleåret, parallelt med alt annet:**

Det gis kontinuerlig rom for arbeid i forhold til søm, strikking, sløyd og keramikk. Små grupper tas ut for leksjoner hvor de vil lage bilder, skulpturer og bruksgjenstander i spesialrom. Her vektlegges barnas kreativitet, interesser og egne valg av design. Kompetansemål som blir møtt her er:

1. Undersøke, visualisere og presentere hvordan enkle bruksgjenstander har fått sin form, fra idé til ferdig produkt.
2. Planlegge og lage enkle bruksgjenstander
3. Bygge tredimensjonale modeller av ulike slag
4. Lage enkle gjenstander gjennom å strikke, veve, filte, sy, spikre og skru i ulike materialer
5. Bruke enkle og hensiktsmessige verktøy i arbeid med leire, tekstil, skinn og tre
6. Holde orden på gruppens redskaper og formingsområder
7. Samtale om enkle kunstelementer og prinsipper
8. Visualisere og formidle egne inntrykk i ulike teknikker og materialer

|  |  |  |  |
| --- | --- | --- | --- |
| **Måned** | **Kunsthistorie/å se på kunst** | **Å skape kunst/å se på kunst** | **Kompetansemål** |
| August | **Introduksjon til kunst**   * Fortellingen om avbildning   (Kunstalbum)   * Kunstkort * Tidslinjer | * Informasjon om materiell * Kopiere et bilde fra kunstens historie * Lage egne bokmerker ved hjelp av papir nål å trå | * Holde orden på gruppens redskaper og formingsområder * Jobbe selvstendig med kunsthistoriemateriell i grupperommet * Finne likheter og ulikheter i kunsten * Plassere noen bilder på en tidslinje * Samtale om sin opplevelse av noen bilder fra kunsthistorien |
| September | **Geometri i kunsten**   * Geometri i tidlig kunst * Geometri i Islamsk kunst * Geometri i moderne kunst   **Illustrasjon** | **Geometrisk design**   * Bruk av geometriske metallsjablonger * Fargelegging av geometrisk design * Fri bruk av metallsjablonger   (presentasjoner hentet fra geometrialbumet)  **Fri illustrasjon til tverrfaglig arbeid** | * Nyttiggjøre seg av aktiviteter i K&H i forbindelse med geometri for å utvikle motoriske ferdigheter og kreativ utfoldelse * Gjennomføre eksperimenter med enkle geometriske former i konstruksjon og som dekorative formelementer |
| Oktober | **Skrift i kunsthistorien**   * Fortelling av skriftens historie * Kjennskap til skrift i forskjellige kulturer og tidsepoker   **Historie og formgivning tilknyttet tradisjon og kultur i forbindelse med Halloween** | **Kalligrafi**   * Bruk av penn, blekk og papir * Kopiere skrift fra andre kulturer og tidsperioder * Fritt bruk av materiellet   **Lage pynt til Halloween med forskjellig materiell.** | * Nyttiggjøre seg av aktiviteter i K&H i forbindelse med språkfaget for å utvikle motoriske ferdigheter og kreativ utfoldelse * Bruke elementer fra andre kulturers kunst som utgangspunkt for eget skapende arbeid. * Jobbe selvstendig med kunsthistoriemateriellet i grupperommet |
| November | **Prinsipper i kunsten**  **Linje og form**   * Negative og positive rom brukt i kunsten * Linje, sirkel og prikkfamiliene brukt i kunst i verden * Tidlige menneskers kunst | **Land og vannformer**   * Bruke negative og positive former i papir til å illustrere vann og land former * Bruke linje, sirkel og prikkfamilien til å eksperimentere med border og i bilder * Konturtegning * Hulemalerier, hellerissinger | * Nyttiggjøre seg av aktiviteter i K&H i forbindelse med geografi og historie for å utvikle motoriske ferdigheter og kreativ utfoldelse * Gjennomføre eksperimenter med enkle former i konstruksjon og som dekorative formelementer * Bruke elementer fra kunsthistorie som utgangspunkt for eget skapende arbeid |
| Desember | **Vikingkunst**   * Samtale om vikingenes kunst og håndverk i forbindelse med menneskets fundamentale behov * Juletradisjoner | **Tekstil**   * Lage vikingsmykke av tråd * Illustrere elementer fra vikingtiden * Ornamentale mønster fra vikingtiden * Juleverksted | * Lage enkle gjenstander gjennom å strikke, veve, filte, sy, spikre og skru i ulike materialer * Bruke elementer fra kunsthistorie som utgangspunkt for eget skapende arbeid * Bruke enkle og hensiktsmessige verktøy i arbeid med leire, tekstil, skinn og tre * Nyttiggjøre seg av aktiviteter i K&H i forbindelse med historie for å utvikle motoriske ferdigheter og kreativ utfoldelse |
| Januar | **Fargens historie**   * Fargehjulet * Se på bilder av kunstnere som bruker forskjellige fargesammensetninger | **Fargelære**   * Primær/ sekundær og tertiærfarger * Komplementærfarger * Å blande farger | * Beskrive forhold mellom primære, sekundære og tertiære farger og kunne blande ønskede farger selv * Identifisere og samtale om fargebruk |
| Februar | * Valør     **Klesdrakter og bruksgjenstander i historien** | * Varme og kalde farger   **Lage kulisser/kostymer til foreldre presentasjon** | * Bruke teknikker for å forandre en farges styrke og verdi * Delta aktivt i gruppeprosjekter i forhold til utsmykking eller fremføringer |
| Mars | **Klesdrakter og bruksgjenstander i historien fortsetter.**  **Å se på samtidskunst** | **Lage kulisser/kostymer til foreldre presentasjon fortsetter**  **Tur til galleri/museum** | * Delta aktivt i gruppeprosjekter i forhold til utsmykking eller fremføringer * Utforske nærmiljøet for originalkunst og samtale om den * Samtale om sin opplevelse av samtidskunst. * Utforske nærmiljøet i forhold til arkitektur, gater, plasser osv. |
| April | **Rom og komposisjon**   * Chiaroscuro * Overlapping i kunst * Romfølelse ved hjelp av forskjellige størrelser av objektet. | * Skyggelegging ved hjelp av stilleben med geometriske elementer, lampe, papir og blyanter * Overlapping * Posisjon på arket og størrelse på objektet gir romfølelse | * Benytte overlapping i arbeid med tegning og maling * Samtale om enkle kunstelementer og prinsipper |
| Mai | **Arkitektur**   * Se på bilder og samtale om arkitektur   **Perspektiv**   * Se på perspektivbilder | * Gå på tur for å se på arkitektur i Drøbak * Tegne hus og rom sett rett ovenfra, rett forfra og rett fra siden | * Utforske nærmiljøet i forhold til arkitektur, gater, plasser osv. * Tegne hus og rom sett rett ovenfra, rett forfra og rett fra siden |
| Juni | **Landart**   * Se på filmsnutter om landart og kunstnere som har laget den. | * Gå på tur til badeparken for å lage egen landart i grupper * Fotografering av landart og redigering av bilder * Holde utstilling av fotografier i aulaen. | * Delta aktivt i gruppeprosjekter i forhold til utsmykking eller fremføringer * Bruke enkle funksjoner i digitale bildebehandlingsprogrammer. * Lage enkle utstillinger av egne arbeider |